Bakı vilayətin məskən edibsən
Bakı vilayətin məskən edibsən,
Cəhd elə, elmindən olgunan halı.
Nə müddətdi, bu ölkədən gedibsən, 
Kimin vətənindən dönər xəyalı!?

Bu ərzi-halımız, al oxu bir bil, 
Ürəyimiz səndən heç kənar deyil.
Oxu, biliyini artır ilbəil,
Elmin ziyası var, günəş misalı.

Elm, mədəniyyət var o diyarda,
İmanın da könlü çox intizarda. 
Buraynan oranın işləri harda!
Başqadı nizamı, cahu cəlalı.

XX əsrin qoşmaları